recursal/SuperWikiNEXT-32B huggingface dataset:
**Håkon Henriksen** (1924–1980) var en sentral aksjonist i Alta-konflikten.
Han er mest kjent som Leder av Alta-utvalget for bevaring av Alta-Kautokeino-vassdraget som ble stiftet i 1973, og senere sin deltakelse i Folkeaksjonen mot utbygging av Alta-Kautokeinovassdraget.

Han var for mange den fremste talspersonen mot utbygging av Alta-Kautokeinovassdraget. Håkon fikk hjerteproblemer i løpet av vinteren 1979 og ble etterhvert sykemeldt. Han trakk seg da fra aksjonsarbeidet, men ga ikke opp sitt arbeid mot den vedtatte utbyggingen. «Altaelva er verdt å dø for», var overskriften i VG etter det som ble hans siste møte i kampen mot utbyggingen av Alta-Kautokeinovassdraget. 

Han ble invitert til en interpellasjonsdebatt i et kommunestyremøte i Alta, april 1980 som omhandlet Altautbyggingen, han holdt et engasjert innlegg der han talte varmt mot den vedtatte utbygginga. Henriksen gjorde det da klart at han fremdeles var sykemeldt, men at saken veide så tungt at han likevel møtte opp. «Jeg er også blitt truet på livet ved flere anledninger, og nå er jeg også truet med inntil åtte års fengsel for min deltakelse i Stilla-aksjonene siste høst. Det kan derfor bli siste gang jeg taler fra denne talerstolen.» Håkon segnet om kun 15 minutter senere. Til tross for at han ble tatt hånd om av en sykepleier som var til stede, og han ble kjørt direkte til Alta Helsesenter, stod ikke livet til å redde. Han døde på Alta Helsesenter kort tid senere. Kommunestyret avbrøt da øyeblikkelig sitt møte da han falt om.

Trygve Hoff komponerte og framførte en sang kalt Håkon Henriksen etter hans død som en hyllest. Den ble utgitt på plata Kokfesk Og Balader i 2008. Sangen ligger tilgjengelig her: 

Søsken: Kjøpmann Olav T. Henriksen (AusterTana), Elise, Marit, Astrid og Sverre Henriksen. 

Hans hustru var Kari Marie Henriksen.

Kilder
------

* «Debatt om Altaelva». *Avisen Finnmarken*. 2. mai 1980.

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Sam Gooden** (1934–2022) var en USA-amerikansk soulsanger. Han er best kjent som et av de opprinnelige medlemmene av The Impressions. Gruppa – og dermed Gooden – blei innvotert i Rock and Roll Hall of Fame i 1991. 

Gooden begynte tidlig å synge i den lokale kirka. Her møtte han den fire år yngre Fred Cash, som han sang mye sammen med. Seinere tok de jobber på nattklubber sammen med Arthur Brooks og søskenparet Emanuel og Catherine Thomas. De opptrådte under navnet *Four Roosters and a Chick*. I 1957 flytta Gooden og Brooks til Chicago, der de året etter danna *The Impressions* sammen med Arthurs bror Richard, Jerry Butler og Curtis Mayfield.

Da Butler i 1959 trakk seg ut til fordel for en solokarriere, blei Cash henta til Chicago som erstatning. Cash og Gooden er fortsatt aktive i gruppa.

Referanser
----------

1. ↑   Freebase-data fra Google[Hentet fra Wikidata]
2. ↑  På Youtube finnes en video fra en konsert i desember 2015.

Kilder
------

* Biografi på nettstedet HistoryMakers.com; besøkt 12. februar 2016.
* Omtale på Rock and Roll Hall of Fame; besøkt 12. februar 2016.

Eksterne lenker
---------------

* (en) Sam Gooden på Internet Movie Database Rediger på Wikidata
* (en) Sam Gooden på Discogs Rediger på Wikidata

* (en) Sam Gooden på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** MusicBrainz **·** Discogs
 |
Syr-Darja-elven ved Kodzjent
**Kodzjent** (tadsjikisk **Хуҷанд** eller **خجند**, også skrevet *Khudzhand*, russisk Худжанд, tidligere **Khodjend** fram til 1939 og **Leninabad** til 1992) er den nest største byen i Tadsjikistan. Byen har 149 000 innbyggere (2000), en nedgang fra 160 000 i 1989. Byen er også hovedstaden i Sughd, den nordligste provinsen i Tadsjikistan. Byen ligger ved bredden av elven Syr-Darja ved enden av Ferganadalen.

Historie
--------

Kodzjent er en av de eldste byene i Sentral-Asia. Den lå langs Silkeveien fra Kina til Europa, og markerte en av ytterpostene til Aleksander den store. Aleksander den store bygde her festningen Alexandria Eskhat (det ytterste Aleksandria). Byen ble tatt av araberne i 711, av Djengis Khans styrker i 1220, og som en del av Kokand-khanatet av russerne i 1866. Byen og området rundt tilhørte Usbekistan fra 1924 til 1929.

Tidligere gikk all handel mellom khanatene Bokhara og Kokand gjennom byen, men dette endret seg etter den russiske okkupasjonen i 1866. Byen spilte en viktig rolle i russernes krig mot Kokand i 1875.

Mye av byen er blitt ødelagt gjennom årene, og få gamle bygninger er igjen. De to mest kjente er Sheikh Muslihiddins mausoleum og det gamle citadellet. Av nyere monument var den største statuen (24 m høy) i Sentral-Asia av Lenin. Den ble revet i 2011, og skal etter planen erstattes av en statue av tadsjiken Ismail Samani.

Kjente personer fra Kodzjent
----------------------------

* Abu-Mahmud Khojandi (astronom og matematiker)
* Abdumalik Abdullajanov (statsminister)
* Oqil Oqilov (statsminister)
* Juri Dmitrijevitsj Masljukov (politiker)
* Hanifa Mavlianova (operasanger)
* Andreas Wolf (fotballspiller)
* Jahon Qurbonov (bokser)

Referanser
----------

1. ↑  .
2. ↑  "Khudjand." The Columbia Encyclopedia, Sixth Edition. 2008. Encyclopedia.com. 5 Aug. 2011 <>
3. ↑  Encyclopædia Britannica, 1911-utgaven
4. ↑

Eksterne lenker
---------------

* (tg) Offisielt nettsted Rediger på Wikidata

* (en) Khujand – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** GeoNames **·** MusicBrainz
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Geir Hamnes** (født 3. april 1954 i Oslo) var ansvarlig arrangør av Frøken Norge-konkurransen fra 1986. Her ble Norges kandidater til Miss World- og Miss Universe konkurransen kåret, de to ledende konkurransene i denne genre i verden. Gjennom hele "karrieren" som Frøken Norge arrangør fikk han tilnavnet Missegeneral.[] Etter 25 år som arrangør av Frøken Norge valgte Hamnes i 2011 å legge ned konkurransen som blant annet gjorde to kvinner godt kjent; Mona Grudt, som i 1990 ble kåret til vinner av Miss Universe og Kathrine Sørland, som i 2002 ble nummer 4 i Miss World.

Han startet sin yrkeskarriere i musikkbransjen. 25 år gammel ble han ansatt som norsk sjef for Bert Karlssons selskap Mariann Grammofon. Knapt tre år senere gikk han til samme stilling i Grammofon Elektra, forløperen til det som i dag er Sony Music.

I 1983 begynte Geir Hamnes som freelancer i NRK P1. Her var han aktiv frem til 1989 med flere hundre radioprogrammer. Etter tiden i NRK ble TV hans nye arena. Først for TVNorge, før han i 1990 var freelancer for svenske TV4 i de to årene kanalen hadde en svensk/norsk profil. På tidlig 1990-tallet ledet han også programmer for TV3 og TV 2, i deres første år.

I 1984 hoppet Geir Hamnes av musikkbransjen for å starte egen virksomhet i underholdningsbransjen. Formidling av show og artister skulle bli hans nye virke, noe han fortsatt jobber med. Fra 1997, da han etablerte selskapet Best Company, jobbet han med Frøken Norge parallelt med produksjoner til event markedet og management og booking av artister og foredragsholdere. I tillegg hadde Best Company et nært samarbeid med Warner Bros Home Video med promotering og aktiviteter for selskapets mange utgivelser. Dette samarbeid varte i 17 år frem til Warner Bros Home Video avviklet sin virksomhet i Norge. 

Senere er hans aktiviteter lagt til selskapet Artist & Event, som ble etablert i 2015. Gjennom 2000-tallet har Geir Hamnes representert en rekke profiler i selskapets management. Blant disse finner vi Halvor Bakke, Kathrine Sørland, Jannecke Weeden, Aina Sollie Steen, Kristian Valen og Geir Schau. 

Geir Hamnes har vært medlem av Høyre hele sitt voksne liv. I perioder har han hatt tillitsverv i partiet.

Diskografi
----------

* Nett Records: *Svensktoppen* (1973)
* Arve Opsahl & Carl-Gustaf Lindstedt: *Vitsekrigen* (1979)
* Bente Lind: *Mot vinden/Sangen skal klinge* (1982)
* Bente Lind: *Da lyser en sol* (1982)
* Rita Engebretsen: *Rita* (1983)
* Four Jets: *Jeg liker det/Papirklipp* (1984)
* Tylden & co: *30 år med Norsktoppen* (2003)
* Paal Flaata, Vidar Busk & Stephen Ackles: *En storslått hyllest til Elvis!* (2016)
*Jøkullaup* fra Hubbardbreen i Alaska i 2002
Et vulkanutbrudd ved Gígjökull på Island i 2010 førte til jøkullaup. Hullet etter hendelsen framstår som ei tydelig revne i isbreen.
**Jøkullaup** (av isl. *jökulhlaup*) er en plutselig og ofte katastrofal flom fra en isbre. Opphavet til denne typen flom er enten at en dam som er demmet opp av en bre plutselig blir tappet, eller at et vulkanutbrudd under en bre raskt smelter store mengder is.

Dammer kan også bli demmet opp av endemorener eller andre forhold rundt breen. I forbindelse med vulkanutbrudd under isen vil det ofte smeltes en viss mengde vann som ikke kommer ut, og som dermed resulterer i et jøkullaup som kombinerer begge typene. De oppdemte dammene har flere muligheter til å komme seg forbi breen som demmer dem opp. Store flommer blir ofte skapt når en stor dam blir så tung at den klarer å løfte breen foran seg opp fra grunnen under. Da vil litt vann renne ut og smelte en kanal, som mer vann renner gjennom, helt til alt vannet renner ut på en gang gjennom en stor tunnel langs bunnen av isen.

I Norge er blant annet Blåmannsisen og Rembesdalskåka (utløper fra Hardangerjøkulen i Eidfjord) kjent for jøkullaup.

Referanser
----------

1. ↑  Jøkulhlaup (GLOF) Arkivert 8. september 2015 hos Wayback Machine.
2. ↑  «Jøkullaup (GLOF) - NVE». *www.nve.no* **(norsk)**. Besøkt 21. august 2023.

Eksterne lenker
---------------

* (en) Jökulhlaup – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |
**Cole Hocker** (født 6. juni 2001) er en friidrettsutøver fra USA, som konkurrerer for University of Oregon på universitetsnivå.

Han ble USA-mester på 1500 meter i 2021.

Idrettskarriere
---------------

### 2021

Hocker kom på andreplass på en mile under Tyson Invitational i februar 2021, med ny personlig rekord på 3:50,55. Dette plasserte ham på åttendeplass på verdensstatistikken på denne distansen. Under NCAA-mesterskapet i friidrett innendørs vant han 1 mile og 3000 meter, og han fikk også gull på medleystafetten.

Utendørs deltok han i PAC-12 Conference, der han vant 5000 meter og fikk bronse på 800 meter, og han vant 1500 meter under NCAA-mesterskapet i friidrett, der han også kom på fjerdeplass på 5000 meter. Han vant 1500 meter under USA-mesterskapet i friidrett 2021 (United States Olympic Trials 2020), med ny personlig rekord på 3:35,28, men tiden oppfyller ikke OL-kravet på 3:35,00, så han kvalifiserte seg ikke til OL i dette uttaket.

Han representerte USA under Sommer-OL 2020 i Tokyo på 1500 meter og kom på 6. plass i finalen.

Referanser
----------

1. ↑   World Athletics Database, besøkt 23. januar 2023[Hentet fra Wikidata]
2. ↑  World Athletics - *All time Top lists - Senior indoor - One Mile Men*, besøkt 28. juni 2021.
3. 1 2  World Athletics - *Cole Hocker - Results*, besøkt 28. juni 2021.
4. ↑  «Athletics – Men's 1500m - Final - Results» (PDF) **(engelsk)**. olympics.com. 7. august 2021. Arkivert fra originalen (PDF) 29. august 2021. Besøkt 21. august 2021.

Eksterne lenker
---------------

* (en) Cole Hocker – Olympics.com Rediger på Wikidata

* (en) Cole Hocker – Olympedia Rediger på Wikidata

* (en) Cole Hocker – USAs olympiske komité Rediger på Wikidata

* (en) Cole Hocker – World Athletics Rediger på Wikidata
* (en) Cole Hocker - University of Oregon
* (en) Cole Hocker - TFRRS
Et **seksjonsnummer** er en del av en enhet i det norske eiendomsregisteret, matrikkelen. Den offisielle forkortelsen er ***snr.***

Seksjonering benyttes der en eiendom består av flere selvstendige eierenheter som skal selges og pantsettes hver for seg, og der det ikke er naturlig å dele eiendommen på vanlig måte ved en delingsforretning. Typisk er leilighetsbygg i flere etasjer, forretningsgårder eller en blanding av forretning og leiligheter. En seksjonering kan bestå av to typer seksjoner: boligseksjoner og næringsseksjoner.

Det er flere krav som må være oppfylt for at seksjonering kan finne sted:

* Alle hovedseksjoner skal være del av et bygg, men de kan ha målsatte tilleggsdeler utenom bygget.
* Alle seksjoner skal ha adkomst fra fellesareal.
* Alt areal som tjener til felles nytte skal være fellesareal.
* Alle boligseksjoner skal ha eget bad, kjøkken, soverom og oppholdsrom.
* Hele eiendommen må seksjoneres, ikke bare deler av den.

En begjæring om seksjonering skal sendes til kommunen. Dersom vilkårene for seksjonering er til stede, skal kommunen gi tillatelse til seksjonering.

En vanlig måte å skrive betegnelsen for en seksjonsenhet på er f.eks. *17/235, snr.2*, der 17 er gårdsnummeret, 235 er bruksnummeret snr.2 er seksjonsnummeret. En annen skrivemåte er *gnr. 17, bnr. 235, snr. 2*.

Matrikkelhierarki
-----------------

* **Knr.** – Kommunenummer
	+ **Gnr.** – Gårdsnummer
		- **Bnr.** – Bruksnummer
			* **Fnr.** – Festenummer
			* **Snr.** – Seksjonsnummer

Eksterne lenker
---------------

* Seksjoneringsloven
* Seksjoneringsskjema
***Harajuku*** er en norsk spillefilm som hadde norgespremiere 23. november 2018. Regien var ved Eirik Svensson, og hovedrollen ble spilt av Ines Høysæter Asserson. Filmens manus var skrevet av Sebastian Torngren Wartin.

Foran Amandaprisen 2019 ble filmen nominert til ni priser og vant i to av klassene: beste klipp ved Karsten Meinich og Elise Solberg og beste lyddesign ved Gunn Tove Grønsberg. Øvrige nominasjoner: beste norske kinofilm, beste regi (Eirik Svensson), beste kvinnelige skuespiller (Ines Høysæter Asserson), beste mannlige birolle (Nicolai Cleve Broch), beste filmmanus (Sebastian Torngren Wartin), beste foto (Karl Erik Brøndbo) og beste originalmusikk (Fay Wildhagen og Øyvind Mathisen).

Handling
--------

Filmtittelen henspiller på distriktet Harajuku, i den japanske hovedstaden Tokyo. Harajuku er kjent for at ungdom tilhørende cosplay-miljøet samles der, og filmens hovedperson «Vilde» kjenner en sterk tilknytning til dette stedet som hun aldri har besøkt.

Da hun får beskjed om at moren har begått selvmord, begynner hun en hvileløs vandring rundt om i Oslos gater, mens hun mentalt forflytter seg mellom virkeligheten og et imaginært Harajuku.

Rolleliste
----------

* Ines Høysæter Asserson som Vilde
* Nicolai Cleve Broch som Einar, Vildes far
* Ingrid Olava som Vildes stemor
* Harald Thompson Rosenstrøm som Anders
* André Sørum som Tormod
* Kjærsti Odden Skjeldal som Agnes
* Olea J.M. Sæter som Natalie
* Nina Andreassen som Marte
* Sajid Malik som Helge
* Oscar Jean som Sajid
* Benjamin Hennum Knudsen som Steffen
* Christian Tekshov som Leo
* Tao Bonnefoy Vassvik som Thomas

Referanser
----------

1. 1 2  «Harajuku». *Filmweb.no* **(norsk)**. Besøkt 15. april 2019.
2. 1 2  Brekke Mathisen, Helga (30. november 2018). «Analysen: Harajuku (2018) | Montages». *Montages.no* **(norsk)**. Besøkt 15. april 2019.
3. ↑  «Prisdryss for norske kinofilmer under Amandaprisen». *nettavisen.no*. 17. august 2019. Besøkt 13. oktober 2019.
4. ↑  «Amandanominasjonene 2019». *filmfestivalen.no*. 19. juni 2019. Arkivert fra originalen 25. mai 2019. Besøkt 30. juni 2019.

Eksterne lenker
---------------

* (en) *Harajuku* på Internet Movie Database Rediger på Wikidata

* (no) *Harajuku* på NRK TV Rediger på Wikidata

Portal: Film
Ruiner av søndre skanse på Bakåsen ved Ellingsrud
**Bakås skanse** (også kalt *Bakåsen skanse*, *skansene ved Bakåsen*, *skansene ved Bakåspasset* mv.) var en del av et forsvarsverk (festningsverk) etablert på begynnelsen av 1700-tallet rundt hovedstaden Christiania. Bakås skanse ligger i dagens bydel Alna i Oslo, ved Ellingsrud. Bakås skanse var i kamp i 1716, da Karl XII angrep Norge under det første Norgesfelttoget i den store nordiske krig og gikk mot Christiania. 

Den 14. mars 1716 ble skansen angrepet, men holdt stillingen, og svenskene måtte trekke seg tilbake. En annen rute mot hovedstaden ble valgt. Svenskene kom til Christiania, beleiret Akershus festning og byen, men klarte ikke å innta festningen.

I dag er restene av festningsverket som kan sees, fredet. På Bakås, nær Bakås skole og blokkbebyggelsen, ligger disse restene av skansen lett tilgjengelig for besøkende, men de er ikke godt skiltet. Skansen er heller ikke særlig synlig i terrenget, men man får et godt inntrykk av dens gode strategiske plassering. Skansen ble restaurert og ryddet i årene etter 2000, og i 2005 ble avslutningen av dette arbeidet markert med gjenskaping av den historiske trefningen i 1716.

Eksterne lenker
---------------

* (en) Bakås skanse – kategori av bilder, video eller lyd på Commons Rediger på Wikidata
* (no) «Bakås skanse». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Oslo Byleksikon **·** Riksantikvaren kulturminne
 |
**Hedemarken friskole** er en privat grunnskole som er eid av den tverrkirkelige misjons­organisasjonen Ungdom i Oppdrag. 

Skolen ligger i Løten kommune i Hedmark.

Historikk
---------

I 1987 søkte Ungdom i Oppdrag (UIO) myndighetene om å få starte en egen kristen grunnskole. Hedemarken friskole startet opp med 10 elever høsten 1991. Harald Nyen var skolens første rektor. 

I 1994 kjøpte friskolen Løkja skole som Løten kommune skulle legge ned. Høsten 2020 tok friskolen i bruk et nybygg på 1100 m2, der ungdomsskoletrinnet flyttet inn.

Skolen har 192 elever skoleåret 23/24, har 47 ansatte og Hilde Sætrang er rektor.

Referanser
----------

1. ↑   kff.no[Hentet fra Wikidata]
2. 1 2 3  «Friskolen | Skoleinfo». *www.friskolen.no*. Besøkt 14. mars 2024.
3. ↑  «– Friskolen er unik». *www.ostlendingen.no*. Besøkt 14. mars 2024.
4. ↑  «Kontakt | Friskolen». *www.friskolen.no*. Besøkt 14. mars 2024.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Nasjonalt skoleregister **·** Brønnøysundregistrene
 |
| Medaljeoversikt |
| --- |
| Konkurrerte for Norges flagg Norge |
| Rullestolcurling Rullestolcurling |
| VM i rullestolcurling |
| Bronse | 2011 Praha |  Ener |

**Terje Rafdal** (1965–2023) var en norsk rullestolcurlingspiller, som representerer Snarøya CC. 

Rafdal drev med ulike idretter før han ble rullestolbruker. Han deltok i VM i telemarkkjøring, der han har en 5.- og en 6.-plass, og han tok NM-gull i volleyball på gutte- og juniornivå.

Han skadet seg på ski i 1993, da han jobbet som skiinstruktør i Frankrike, og ble avhengig av rullestol.

Han konkurrerte i ulike idrettsgrener. Han tok NM-gull i bordtennis (dobbel), og deltok i tre EM i rullestolrugby. 

Ved VM i rullestolcurling 2011 spilte han ener på det norske laget, der Rune Lorentsen var skip. Norge kom på andreplass i round robin, og gikk dermed videre til sluttspillet. De spilte seg fram til bronsefinalen, der de slo Russland 8-3, og fikk med det bronse. Han spilte toer ved VM i rullestolcurling 2012, der Norge endte på 9.-plass. Også ved VM i rullestolcurling 2013 kom Norge på 9.-plass, der Rafdal spilte ener. 

Han ble tatt ut til å delta i rullestolcurling under Paralympiske vinterleker 2014, der Norge kom på 8.-plass.

Referanser
----------

1. ↑   bergbegravelsesbyra.vareminnesider.no[Hentet fra Wikidata]
2. ↑  Team Norway Arkivert 21. februar 2014 hos Wayback Machine.
3. ↑  Handikapnytt.no - *Fjellets mann* Arkivert 22. februar 2014 hos Wayback Machine. besøkt 15. februar 2014.

Eksterne lenker
---------------

* (en) Terje Rafdal – Paralympic.org Rediger på Wikidata

* (en) Terje Rafdal – World Curling Federation Rediger på Wikidata
* Profil hos Sotsji 2014 Paralympics Arkivert 19. mars 2014 hos Wayback Machine.
Bauta over *Hønefoss og Oplands Turistforening*, som var navnet i perioden 1927–1936. Bautaen står ved Ringkollkapellet på Ringkollen (Krokskogen).
**DNT Ringerike** het **Ringerikes Turistforening** (RT) til mars 2015 og er en av medlemsforeningene i Den Norske Turistforening (DNT). Foreningen har tilhold på Ringerike (som omfatter Ringerike og Hole kommuner), men den har også medlemmer fra Jevnaker, Modum, Krødsherad, Flå og Sør-Aurdal kommuner. Ellen Næsje er daglig leder av foreningen, og Tom-Erik Bakkely Aasheim er styreleder. DNT Ringerike har kontor i Osloveien 10 i Hønefoss.

Bakgrunn
--------

DNT Ringerike ble stiftet 3. mai 1893 av Hagbart Thisted, H. Røsseng og A. Thorne. Foreningens første navn var Hønefoss og Omegn Turistforening. Den første formann i foreningen var B. Bache. Hagbart Thisted ble utnevnt som foreningens første æresmedlem i 1933. I anledning foreningens 100-årsjubileum ble historien om foreningen utgitt i form av boka *Skauleis til fjells, Ringerikes Turistforening 100 år 1893–1993*. I 2018, da foreningen feiret sitt 125-årsjubileum, ga den ut heftet *DNT Ringerike 125 år. Jubileumsskrift*.

Turisthytter (koier)
--------------------

DNT Ringerike eier og driver flere koier, her listet i alfabetisk rekkefølge.

* Buvasskoia (380 moh.), nær Buvatnet (Strømsoddbygda) i Flå, nær Bukollen naturreservat
* Fønhuskoia (750 moh.), nær Strøen i Vassfaret
* Grønknutkoia (525 moh.), nær Grønknuten på Høg-Holleia i Grønknuten naturreservat
* Hovinkoia (230 moh.), nær Setertjern på Holleia («gamlekoia» er flyttet til Norsk Folkemuseum på Bygdøy, og ny koie var på plass i 2018)
* Storekrakkoia (889 moh.), i Bogen i Vassfaret
* Tjuenborgkoia (739 moh.), nær Tjuvenborgen i Strømsoddbygda, litt øst for Hestebrennajuvet naturreservat
* Vassfarkoia (805 moh.), på Veneli i Vassfaret. Den brant i 2018 og er nå bygd opp igjen. Den nye koia ble åpnet i påsken 2022.
* Vikerkoia (650 moh.), på Vikerfjell i Ådalsfjellene i Vikerfjell naturreservat. Her ble det bygd ei ny koie som ble åpnet i 2018.

Fønhuskoia ligger ved Strøen i Vassfaret og sto ferdig høsten 2012. Den er oppkalt etter forfatteren og naturverneren Mikkjel Fønhus, som tilbrakte mye tid i disse traktene. Koia ble offisielt åpnet 22. juni 2013. Den nyeste koia er *Ellingseterkoia* som ligger nord for Heggelia på Veme. Denne ble offisielt åpnet 14. juni 2017.

### Koier drevet av DNT Ringerike

DNT Ringerike driver også to koier som de leier.

* Ellingseterkoia (290 moh.) ved Ellingsetertjern ovenfor Heggelia på Veme
* Lerbergsetra (280 moh.) ved Lerbergsetertjern på Holleia

Referanser
----------

1. ↑  Tidligere styreledere/formenn - DNT Ringerike (besøkt 6. oktober 2020)
2. ↑  Æresmedlemmer - DNT Ringerike (besøkt 6. oktober 2020)

Eksterne lenker
---------------

* DNT Ringerike
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Drangey** (på norsk «Drangøy») er en vulkansk øy som rager majestetisk over havet midt i Skagafjörður på Island. Øya er en levning fra en 700 000 år gammel vulkan og består for det meste av vulkansk tuff. Den fremstår som en massiv festning av stein.

Øya ble først nevnt i den islandske Grettes saga. Der ble den beskrevet som tilfluktsstedet for den fredløse Grette, som tilbrakte sine siste år der sammen med broren Illugi og trellen hans Glaumur. Sent på høsten i 1031 ble Grette snikmordet av Þorbjörn Öngull og hans menn da han bokstavelig talt lå på dødsleiet i skuret sitt på øya.

Et gammelt sagn sier at to kjemper som lusket rundt på nattestid, en mann og en kvinne, var i ferd med å krysse fjorden med ei ku da de ble overrasket av de skarpe solstrålene ved daggry. Som et resultat av dette ble alle tre til stein. Drangey er i dette sagnet selve øya, mens den kvinnelige kjempen, Kerling, står noe sør for den. Karl, som var den mannlige kjempen, var på nordsiden av øya, men har forsvunnet i havet for lenge siden.

Fugleliv og fangst
------------------

Fuglelivet på Drangey er variert og livlig og mange arter hekker her. De vanligste artene er lomvi, Alkefugler og lundefugl. Lomvien hekker i klippene, mens alkefuglene for det meste foretrekker dype sprekker under klippene. Lundefuglen på sin side graver huller i kanten av klippene. I tillegg til disse finner man også krykkje og havhest som begge hekker i klippene. Ravn og falk har også tilhold på øya.

Drangey har i lange tider vært vårbud for de lokale innbyggerne. Hver vår har de reist til øya for å både høste egg og fange fugler. De brukte rep for å klatre ned de bratte klippene etter egg, mens fuglene ble fanget ved hjelp av flåter som var plassert i havet under klippene. Disse flåtene var dekket med fuglesnarer laget av hestehår. Fangstmennene tok for det meste tilflukt i skur på den søndre tippen av øya. Fra dette området dro de også på fiske i båtene sine. I høysesongen kunne det være opptil 200 menn i sving med fuglefangsten, og den totale fangsten kunne på det beste være i overkant av 200 000 fugler. Bruken av snarer ble avviklet i 1966.

Eksterne lenker
---------------

* (en) Drangey – kategori av bilder, video eller lyd på Commons Rediger på Wikidata

Portal: Island

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GeoNames
 |
**Leiv Vidar** (født 19. mars 1919 i Fluberg, død 16. april 1996) var en norsk pølsemaker og bedriftsleder, kjent som grunnlegger av selskapet Leiv Vidar.

Vidar vokste opp på Ask på Ringerike. Han begynte i slakter- og pølsemakerlære i 1937, men utdannelsen ble avbrutt av andre verdenskrig. Han gikk inn i den norske motstandsbevegelsen og måtte flykte til Sverige i 1941. HAN forsøkte å ta seg til Storbritannia via den norske Kvarstadbåten «Gudvang» for å slutte seg til norske styrker der, men endte i tysk fangenskap. Vidar satt først i Marlag und Milag Nord, før han senere i krigen ble *Nacht und Nebel*-fange og satt i Sonnenburg og Sachsenhausen. Mot slutten av krigen ble han reddet via de hvite bussene.

Etter krigen tok Leiv Vidar mesterbrev i slakter- og pølsemakerfag, og i 1950 overtok han en kjøtt- og delikatesseforretning på Hønefoss. Selskapet som bar hans navn utvidet stadig, og fikk nye lokaler i Torvgata på Nordsiden i 1964. Senere flyttet produksjonen til et nytt anlegg utenfor byen, mens lokalene i sentrum ble brukt til utsalg. Leiv Vidar drev selskapet frem til han trakk seg tilbake på grunn av sykdom i 1975 og overlot kjøttvareselskapet til sønnen Arne Vidar.

Referanser
----------

1. 1 2   Slekt og Datas Gravminnebase, «Minneside basert på bilder og gravminnedata for Leiv Vidar, (19.mars 1919 - 15.april 1996).», besøkt 16. august 2021[Hentet fra Wikidata]
2. 1 2   Dødsfall i Norge, www.digitalarkivet.no[Hentet fra Wikidata]
3. 1 2   Leiv Vidar - glemt motstandsmann[Hentet fra Wikidata]
4. 1 2   Aftenposten, type referanse nekrolog, utgitt 22. april 1996[Hentet fra Wikidata]
5. 1 2  Nekrolog i *Aftenposten*, 22. april 1996.
6. ↑  «Leiv Vidar - glemt motstandsmann». *NRK TV*, 18. mars 2020.

|  |  |
| --- | --- |
| Oppslagsverk/autoritetsdata | Historisk befolkningsregister **·** Krigsseilerregisteret **·** Fangeregisteret

 |
Kart over grensene til Det europeiske kringkastingsområdet.
**Det europeiske kringkastingsområdet** er definert av Den internasjonale telekommunikasjonsunion (ITU) som:

*Det europeiske kringkastingsområdet vestlige avgrensning går ved den vestlige grensen til Region 1, den østlige ved lengdegraden 40° øst for Greenwich og den sørlige ved breddegraden 30° nord, slik at det omfatter den nordlige delen av Saudi-Arabia og deler av landene som omkranser Middelhavet innenfor disse grensene. I tillegg er Armenia, Aserbajdsjan, Georgia og de deler av Irak, Jordan, Syria, Tyrkia og Ukraina som ligger utenfor de ovennevnte grensene, inkludert i det europeiske kringkastingsområdet.*
Den vestlige grensen til «Region 1» er trukket vest for Island, i midtre deler av Atlanterhavet. Med definisjonen ovenfor omfatter kringkastingsområdet også landområder utenfor det europeiske kontinentet. Samtidig var Armenia, Aserbajdsjan og Georgia definert utenfor området frem til 2007, da kringkastingsområdet ble omdefinert og utvidet under den internasjonale kommunikasjonskonferansen WRC-07.

Grensene i Det europeiske kringkastingsområdet sammenfaller i stor grad med regionene som ble bundet sammen og betjent av telegrafkabler på 1800- og 1900-tallet. Grensene avgjør også om et land kan søke aktivt medlemskap i Den europeiske kringkastingsunion (EBU), siden unionen krever at medlemmer må ligge innenfor Det europeiske kringkastingsområdet eller være medlemmer av Europarådet. For å kunne delta i Eurovision Song Contest, må deltakerlandene være et aktivt medlem i EBU. Per desember 2017 har EBU 73 aktive medlemmer fra 56 land samt 33 assosierte medlemmer fra 21 land og 7 deltakermedlemmer.

Kasakhstan det eneste ITU-medlemslandet med territorium i Europa som ikke ligger i kringkastingsormådet. Kasakhstan kan likevel søke om medlemskap i Europarådet.

Referanser
----------

1. ↑  ITU-R Radio Regulations (2012–2015) Arkivert 16. august 2013 hos Wayback Machine. ITU. Hentet fra Spectrum Management Authority of Jamaica. Armenia, Aserbjadsjan og Georgia ble inkludert i kringkastingsområdet under World Radiocommunication Conference (WRC-07) i 2007.
2. ↑  «ITU-R Radio Regulations – Articles edition of 2004 (valid in 2004–2007)» (PDF). *International Telecommunication Union*. 2004. Arkivert fra originalen (PDF) Bruk av `|arkiv_url=` krever at `|arkivdato=` også er angitt (hjelp). Besøkt 11. desember 2017.  «Arkivert kopi» (PDF). Arkivert fra originalen (PDF) 10. oktober 2017. Besøkt 11. desember 2017.
3. ↑  «EBU – Members». European Broadcasting Union. Besøkt 1. november 2017.
4. ↑  «PACE – Resolution 1526 (2006) – Situation in Kazakhstan and its relations with the Council of Europe». *assembly.coe.int*. Besøkt 11. desember 2017.
5. ↑  «Kazakhstan in Europe: Why Not?». *Institute for Security and Development Policy* **(engelsk)**. 2. oktober 2017. Besøkt 11. desember 2017.
6. ↑  «Situation in Kazakhstan and its relations with the Council of Europe». *assembly.coe.int*. Besøkt 11. desember 2017. «II General information, punkt 11»
***Duhozanye*** (Kinyarwanda: «Vi som tar vare på hverandre»), undertittel ***Rwandas Enker***, er en dokumentarfilm fra 2011, regissert av Karoline Frogner.

Handling
--------

Filmen følger enken Daphrose, som mistet mann og åtte av elleve barn under folkemordet i Rwanda. Hun gikk sammen med andre enker etter krigen, både hutuer og tutsier, og startet samfunnet Duhozanye. Etter å ha begravet sine døde, begynte de gjenoppbygging av hus og bedrifter, og tok vare på foreldreløse barn og hverandre. Samfunnet teller etterhvert 4000 enker. Gacaca-domstoler, lokale høringsprosesser, brukes som et middel for å nå sannhet og forsoning.

Visninger
---------

Filmen ble vist på NRK2 24. mai 2011. I forbindelse med at det var gått 20 år siden folkemordet, ble filmen vist på Litteraturhuset i Oslo 7. april 2014, med påfølgende samtale, og 10. april 2014 på Memorium Nürnberger Prozesse i Nürnberg.

Referanser
----------

1. 1 2  «Filmvisning - 20 år etter folkemordet». Flyktninghjelpen. 31. mars 2014. Arkivert fra originalen 14. juli 2014.
2. ↑  «Duhozanye, the widows of Rwanda : the documentary». Bibsys Ask. Besøkt 10. juni 2014.

Eksterne lenker
---------------

* (en) *Duhozanye – Rwandas enker* på Internet Movie Database Rediger på Wikidata
* Nettsted for Duhozanye Arkivert 17. mai 2014 hos Wayback Machine.
* Women make movies
* «*At "Duhozanye" survivors ask for dialogue on aging in post genocide Rwanda»*
**«Gamle halvveis glemte ord»** er en norsk sang som ble skrevet av Øystein Sunde og utgitt 11. november 2016 på Sundes musikkalbum *Bestefar*. Opptaket ble gjort i Rainbow Studio i Oslo i årene 2014-2016 med Jan Erik Kongshaug som lydtekniker. Tom Steinar Lund lagde gitararrangementet.

Teksten ramser opp ord og uttrykk som var vanlig på 1950/60-tallet, men som ikke er så aktuelle lenger. Samtidig er det et tilbakeblikk fra samme tidsperiode. Ideen ble nesten iverksatt første gang da Sunde møtte Ingrid Bjørnov, men han gjorde ikke noe med ideen før senere uten Bjørnov tilstede. Teksten er gjengitt i CD-heftet/omslaget til *Bestefar*.

Musikere og instrumenter
------------------------

* Øystein Sunde: vokal, klassisk gitar
* Tom Steinar Lund: klassisk gitar
* Sveinung Hovensjø: bass
* Birger Mistereggen: perkusjon
* Knut Riisnæs: saksofon

Referanser
----------

1. 1 2 3 4  *Bestefar*– informasjon i CD-heftet
2. 1 2  Spinner Records – Medium: *Bestefar* – Øystein Sunde (2016)
3. ↑  CDON.com – Medium: Bestefar
**Delije** er navnet til Røde stjerne-supportere. Ordet "delija" (entall) betyr "en helt" og stemmer originalt fra tyrkisk språk, og ble brukt under den ottomanske okkupasjonen av Serbia. Generelt, navnet ble brukt som beskrivelse av serbiske heroiske, sterke soldater, menn uten frykt, til og med, vakre unge menn. 

**Røde Stjerne** som idrettslag har klubber i mer en 20 forskjellige sportsgren, men Delije er mest fokusert på fotball og basketball. 

Delije som et navn til kjernen av **Røde Stjerne** supportere ble offisielt valgt 7. januar 1989, som egentlig er 1. juledag etter kalenderen fra den serbisk-ortodokse kirken. 
Offisielle valget skjedde etter at alle tidligere grupperinger ble enige i at klubbens supportere bør ha ett og samme navn de skal bli kjent under. 
Før dette skjedde, **Red Devils**, **Zulu Warriors** og **Ultras** var de tre største grupperinger. 

I dag er de også kjent under navnet **Delije Sever**, der ordet "sever" ("nord" på norsk) er en assosiasjon til den nordlige tribune på selve Marakana stadion, hvor Røde Stjerne supportere valgte å stå.

Delije regnes som en ultras gruppe med stor preg av italiensk kultur som kom på 70-tallet, men de er kjent for utvikling av sin egen original stil, en stil som omfatter alt som stemmer fra serbisk historie og kultur. 

Det som er spesielt med Delije er at de alltid støtter spillerne og laget. De er veldig forskjellige fra andre fans og andre lag, som er bare gode fans når laget deres vinner, men røde stjerne fans legger igjen hjertet sitt på tribunen og er med å heie på Røde stjerne hele veien, hele kampen, hele sesongen. 

Delije regnes som de beste fansen i verden. På andreplass så ligger det Partizan supportere, som også er et lag fra Serbia. Dette sier oss at generelt serbiske fans er de beste fans i verden.

Eksterne lenker
---------------

* Delije Offisielt Nettside
* Delije Shop
* Delije Caffe
For andre personer som heter Christen Heiberg, se Christen Heiberg.
**Christen Heiberg** (født 1958) er en norsk finansmann.

Etter Bø gymnas og Sjøkrigsskolen ble han siviløkonom ved Norges Handelshøyskole (NHH) i Bergen på en avhandling om eksportmarkedsføring. Derpå arbeidet han for Elektrisk Bureau en kort tid, såvel som for Kloster. I 1988 stiftet han investeringsselskapet *Millenium*, og var også medeier i *Ecuador a.s.* med rettigheter til utvinning av gull i Valladolid, en glemt gullgraverby i Ecuadors jungler. Han var også styremedlem i *Livkasko A/S* (aktiv 1987). I 1990 var han største aksjonær i nærradioen Radio 1, og var ogsp engasjert shipping (Navimar og Vard) og i investeringsselskapet FiBa (delvis eid av Kloster), en del av Finansbanken (etablert 1985 da Fellesbanken gikk over).

I 1994 ble han administrerende direktør for *Corporate finance* hos de svenske kapitalforvalterne Alfred Berg Kapitalforvaltning, som i 1990 hadde etablerte seg i Oslo. I 2001 meldte han overgang til ABG Sundal Collier (etablert 1984).

Han er oppvokst på gården Strand i Lyngdal i Flesberg (Numedal), som i sin tid ble kjøpt av hans oldefar Axel Heiberg (1848–1932) og som ble drevet som jaktgård fra 1888. I 2014 kjøpte han seg inn i Madserud allé i Oslo.

*Se forøvrig Heiberg for mer om slekten.*

Referanser
----------

1. ↑  Knut André Karlstad, *Kontinuerlig spenning Arkivert 1. juli 2014 hos Wayback Machine.* i NHH Bulletin, nr. 2, 2011.
2. ↑  *Ledere og analytikere rømmer Alfred Berg* i Dagens Næringsliv den 16. mai 2001.
3. ↑  Christen Heiberg[*død lenke*] hos Linkedin.
4. ↑  Heiberg vant over Flesberg kommune i Laagendalsposten den 29. mars 2001.
5. ↑  Byggeskikkpris til Strand gård - Lågendalsposten 16. feb 2002
6. ↑  Aksjefest ved Frognerparken i Hegnar Online den 25. april 2014.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
*For flere betydinger av «fedora», se pekersiden fedora*.
Fedorahatt fra den italienske produsenten Borsalino
 Foto: Kjetil Ree  
Fedora
**Fedora** er en type hatt. Den lages i myk filt, ofte av kaninhår. Den brukes hovedsakelig av menn, men det finnes også modeller for kvinner. Fedora kalles i Frankrike gjerne *Borsalino* etter den hattemakeren som tilvirket den på 1800-tallet. En variant blir gjerne kalt *trilby* og kan ha en litt smalere brem.

Fedorahatten karakteriseres av en relativt bred brem, en brem som som regel brettes ned foran. Pullen på en fedorahatt vil også være slått inn på begge sider foran.

Navnet *fedora* kommer fra et skuespill fra 1882 av Victorien Sardou, der hovedpersonen het Fédora og brukte en hatt av denne typen.

Fedorahatten ble skapt rundt 1920, og ble raskt populær. På 1940-tallet inntok fedorahatten filmindustrien i Hollywood, og ble et typisk kjennetegn på detektiver, mafia og andre «tøffinger» i populærkulturen. Al Capone, Indiana Jones og Fantomet er tre kjente brukere av fedorahatter. Fedora er også hatten Michael Jackson har brukt under fremføringer av låten Billie Jean.

Borsalino er en kjent italiensk produsent. 

|  |  |
| --- | --- |
| Oppslagsverk/autoritetsdata | Encyclopædia Britannica
 |
**European Graduate School** (**EGS**) (tysk: *Universität für Europäische Interdisziplinäre Studien*) er en utdanningsinstitusjon med studiesteder i Malta og Sveits. Studieprogrammene er delvis basert på fjernundervisning og delvis på opphold ved studiestedene i Valletta i Malta og Saas-Fee i Sveits. Undervisningen foregår på engelsk. Institusjonen er akkreditert som universitet i Malta, men ikke på føderalt nivå i Sveits. Kantonsregjeringen i Wallis/Valais er imidlertid representert i styret og blant grunnleggerne av institusjonen.

Universitetet har to fakulteter: «Kunst, helse og samfunn» og «medier og kommunikasjon».[]

I kunst, helse og samfunn-fakultetet underviser blant annet i kunstterapi, fredsbygging og konfliktløsning.[] Fakultet for medier og kommunikasjon programmer innen kunst, filosofi, film, litteratur, og studere Internett fra et tverrfaglig perspektiv.[]

Referanser
----------

1. ↑  Universitäre Institute und weitere Stiftungen Arkivert 8. august 2018 hos Wayback Machine. Kantonen Valais

Eksterne lenker
---------------

* European Graduate School

|  |  |
| --- | --- |
| Oppslagsverk/autoritetsdata | VIAF **·** ISNI
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
Pioneerplaten med informasjon om menneskeheten, planeten vår og solsystemet vårt
**Pioneerplatene** er et par gullanodiserte aluminiumsplaketter som ble fastmontert på de ubemannede romsondene Pioneer 10 og Pioneer 11 som ble skutt opp i henholdsvis 1972 og 1973.  
 Platene er påtegnet et piktogram, som skal fungere som en beskjed fra menneskeheten til eventuelt utenomjordisk liv, om sondene noen gang skulle bli oppdaget.  
Piktogrammet viser tegninger av en naken mann og en naken kvinne, samt flere forskjellige symboler og figurer som forklarer eventuelle utenforstående om romsondens opphav.

Platen er montert på støttestagene til sondens antenne, en plassering som forhindrer at platen vil bli sandblåst av stjernestøv i årenes løp.

Pioneerfartøyene ble de første menneskeskapte objektene til å forlate solsystemet.

Historie
--------

Originalideen om at Pioneer-fartøyene burde ha med seg en beskjed fra menneskeheten, ble første gang nevnt av Eric Burgess, en freelancekonsulent og journalist, da han besøkte Jet Propulsion Laboratory (JPL) i California under Mariner 9-ekspedisjonen. Sammen med Richard Hoagland, en omdiskutert forfatter og selvutnevnt vitenskapsmann, oppsøkte de Carl Sagan, som nylig hadde holdt et foredrag som omhandlet kommunikasjon med utenomjordiske.

Dr. Sagan var entusiastisk vedrørende tanken om å sende en beskjed sammen med Pioneer-sonden. NASA godkjente forslaget, og ga ham tre uker til å gjøre klar en beskjed. Sammen med dr. Frank Drake designet han platen, og illustrasjonene ble laget av Sagans daværende kone. Den første platen ble skutt opp sammen med *Pioneer 10*, 2. mars 1972, den andre fulgte med *Pioneer 11*, 5. april 1973.
**Jåvnesmyrane naturreservat** er et 162 dekar stort naturreservat i Vegårshei kommune. Det ble opprettet 10. oktober 1986, samme dag som også Våjemyrane naturreservat ble opprettet. Naturreservatet er en del av Verneplan for myr i Aust-Agder. «*Føremålet med vern er å ta vare på store intermediære flatmyrar av limnogen karakter med stor artsrikdom og sjeldsynte planter.*.» Forvaltningsmyndighet er fylkesmannen i Aust- og Vest-Agder.

Dette reservatet er et myrreservat. *«Oversvømmes jevnlig ved høy vannstand i Vegår. Området viser stor variasjon i næringsforhold, fra fattig nedbørspreget myr til rikmyrdrag og limnogene arealer. Floristisk rik myr, bl.a. omfattende forekomst av den sjeldne arten strengstarr. Slåttemyr fram til 1940. Skogsbilveg langs kanten av myra. »* Området ligger om lag 193 moh.

Referanser
----------

1. ↑   Naturbase, Naturbase-id VV00001093, faktaark.naturbase.no, besøkt 4. mars 2021[Hentet fra Wikidata]
2. ↑   Common Database on Designated Areas, besøkt 26. juni 2021[Hentet fra Wikidata]
3. ↑  Forskrift om vern av Jåvnesmyrane naturreservat
4. ↑  (no) Jåvnesmyrane naturreservat i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Naturbase
 |
**Newington** er en forstad til Sydney, i staten New South Wales i Australia. Den ligger 19 kilometer vest for Sydneys sentrale forretningsområde i Auburn Council.

Newington ligger 2 km vest for Wentworth Point, ved Parramattaelven, og 1 km nordvest for Sydney Olympic Park. Den er best kjent for lokaliseringen av den Olympiske landsby for Sommerlekene i Sydney 2000 og de Paralympiske leker. Deltakerlandsbyen ble bygget om til boigområde etter lekene. Andre leiligheter og boliger er bygget siden. Et minnesmerke med navn på alle australske deltakere i Olympiaden og de Paralympiske leker er reist nær Newingtons Marked.

Historie og beliggenhet
-----------------------

Forstaden Newington fikk sitt navn fra Newington Estate som ble navnsatt av John Blaxland etter hans families eiendom i Kent, England.
Newington ligger i det tradisjonelle australske aboriginale land langs Parramattaelvens sydlige bredd.

### Europeisk bosetting

Bare ti dager etter at First Fleet kom til Australia ble «The Flats», det omfattende våtmarksområdet påbegynt fordelt blant nybyggerne. Mellom 1788 og 1831, ble landområder i størrelse fra 1000 til 10000 acres (40 km²) gitt til de første europeiske nybyggere. 

I 1807 fikk John Blaxland 520 hektar land. Han døpte eiedommen Newington etter sin families eiendom i Kent, England. Blaxland etablerte en serie med «saltpanner» for utvinning av salt ved bredden av Parramattaelven og innen 1827 produserte han 8 tonn salt hver uke som ble solgt på Sydneys marked. Blaxland etablerte dessuten også et veveri og en kornmølle. Newington House ble ferdigstillet i 1832 og St. Augustines kapell i 1838.

Forretningsområde
-----------------

Newingtons Marked er et utendørs butikksenter som omfatter Woolworths supermarked og spesialforretninger, kafeer og restauranter. Newington har også flere forretningsbygg for kontorer og varehus.

Galleri
-------

* Olympialandsbyens minnesmerkeOlympialandsbyens minnesmerke
* Den tidligee deltakerlandsbyenDen tidligee deltakerlandsbyen

Se også
-------

* Louise Sauvage Pathway

Referanser
----------

1. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, Published in Australia ISBN 0-207-14495-8

|  |  |
| --- | --- |
| Oppslagsverk/autoritetsdata | GeoNames
 |
**Bjarne Benjaminsen** (født i 1980 i Oslo) er en norsk forfatter.

Benjaminsen er oppvokst på Leknes i Lofoten.

Benjaminsen var redaksjonsmedlem av *Gateavisa* på 2000-tallet, og bidragsyter til *Gateavisa*s tegneseriemagasin *Psykose* .

I 2015 eller 2016 publiserte han diktsamlinga *Kjærlighetsskjelv* i avisformat. Samlinga er illustrert med fotografier av Liv Santos Holm og Terje Abusdal. Forlag oppgis ikke i sistnevnte utgivelse, som også inneholder Jason Paradisas engelske diktsamling *Pirate of Oslo*.[]

I 2020 utga han novellesamlingen *... som duften av en drøm ...* på Orkana Forlag. Samlingen er illustrert av Thore Hansen. Boken er en samling science fiction-noveller, eller «kybernetiske fabler» som det står på omslaget. Ifølge forlaget «sirkler (novellene) inn en rystende tematikk. Er menneskenes hjerter like til alle tider, eller står vi overfor en teknologisk og sosial omkalfatring av selve menneskenaturen?»

Fra 2022 er han redaktør for det digitale tidsskriftet *Nye NOVA*, sammen med Cato Pellegrini.

Referanser
----------

1. ↑   www.orkana.no, besøkt 25. mars 2020[Hentet fra Wikidata]
2. 1 2  «Bjarne Benjaminsen». *Orkana Forlag*. Besøkt 25. mars 2020.
3. ↑  «Liv i kadaveret». *morgenbladet.no*. 3. februar 2006. Besøkt 25. mars 2020.
4. ↑  «Arkiv». *Gateavisa*. 22. april 2019. Besøkt 25. mars 2020.
5. ↑  «Volapük Vårfestival fre. 12 og lør. 13 mai». *nl-nl.facebook.com* **(nederlandsk)**. Besøkt 25. mars 2020.
6. 1 2  «… som duften av en drøm … Kybernetiske fabler». *Orkana Forlag*. Besøkt 25. mars 2020.
7. ↑  «Om oss». Nye NOVA. Besøkt 14. mars 2024.

|  |  |
| --- | --- |
| Oppslagsverk/autoritetsdata | VIAF
 |
**Sutton United FC** er et engelsk fotballag fra Sutton i det sørvestlige London. Klubben spiller i League Two. De spiller sine hjemmekamper på Borough Sports Ground som har en kapasitet på 5 013.

Sutton United ble stiftet i 1898 etter at Sutton Guild Rovers FC og Sutton Association FC slo seg sammen. Mellom 1921 og 1963 spilte Sutton i Athenian League. Fra 1963 og fram til 1986 spilte klubben i Isthmian League før man rykka opp til Football Conference. Sutton var i Conference i fem sesonger før dy rykka ned igjen til Isthmian League. Siden har det vært opp og ned fra de to ligaene.

Klubben vant National League i 2021, og rykket dermed opp til League Two.

Sutton United har spilt tre finaler på Wembley. To finaler i FA-cupen for amatører og en finale i FA Trophy. Alle finalene har endt med tap.

Referanser
----------

Eksterne lenker
---------------

* (en) Offisielt nettsted Rediger på Wikidata

* (en) Sutton United F.C. – kategori av bilder, video eller lyd på Commons Rediger på Wikidata

| * v
* d
* r
EFL League Two 2023–2024 |
| --- |
|  | 
* Accrington Stanley
* AFC Wimbledon
* Barrow
* Bradford
* Colchester
* Crawley
* Crewe
* Doncaster
* Forest Green
* Gillingham
* Grimsby
* Harrogate
* Mansfield
* MK Dons
* Morecambe
* Newport County
* Notts County
* Salford City
* Stockport
* Sutton
* Swindon
* Tranmere
* Walsall
* Wrexham

 |  |